曾穎欣

曾穎欣，藝名銀紙彤，係香港演員、主持，生前係毛記電視嘅「偽員」。佢個藝名影射財經主播林芷彤。

簡歷
曾穎欣中學時讀沙田聖母無玷聖心書院，之後升讀香港浸會大學中國文學系，做過系會幹事。

曾穎欣喺2015年加入《100毛》旗下嘅毛記電視，主持網上節目《膠易現場》，用急口令方式去報道模仿財經新聞嘅消息。佢2017年一度離職，到2019年重返毛記。

2019年11月7號凌晨，沙田豐盛苑富盛閣一個單位發生火警，釀成一死兩傷，死者係26歲嘅戶主細女，據警方消息死者個名叫曾穎欣，經傳媒報道懷疑死者嘅身份就係《100毛》職員之後，《100毛》當晚發聲明確認死訊。

銀紙彤 - 毛記電視

香港女演員
毛記電視人物
穎欣
聖母無玷聖心書院舊生
香港浸會大學舊生